kardosdrur/scandi-wiki huggingface dataset:
Arteria meningea posterior

Arteria meningea posterior er en lille epidural arterie der forsyner det bagerste af hjernehinden. Den udspringer hyppigst fra arteria cerebelli inferior posterior men kan til tider også opstå fra arteria vertebralis. Udspringspunktet kan variere fra disse afhængig af fagbog og definition, eksempeltvist citeres arteria pharyngea ascendens i danske fagbøger.

Referencer 

Arterier
Hjernehinden
Bíggjar kirkja

Bíggjar kirkja' er kirken i bygden Bøur i Vágar, Færøerne. Midt i maj 1865 begyndte indbyggerne i Bøur at bygge den nye kirke, som blev indviet 16. oktober 1865. Kirken er 11,5 m lang og 7 m bred og hjemmehørende i Vágar Præstegæld, Færøerne Provsti og Færøernes Stift.

Allerede i 1710 fandtes der en kirke på stedet. Den nuværende kirke er en sorttjæret bygning opført af træ på en hvid sokkel. Over vestenden er opført en hvid tagrytter med hvidt pyramidetag. Kirken har skifertag. I sydsiden er syv vinduer og i vestenden indgangsdøren. På den modsatte side er der kun et vindue i korenden. Kirken har blåmalet tøndehvælv med synlige bjælker, mens væggene er beklædt med paneler. Korenden står som en tresidet afslutning, i det der i hjørnerne er præsteværelse samt opbevaringsrum. 

Altertavlen er af støbejern, med et maleri af den korsfæstede Jesus,  malet i 1892 af Carl Carlsen, malet i 1892, samt en underdel i tre felter. På alteret står kopi af Bertel Thorvaldsens  Kristus samt to apostle. På alteret ligger en bibel fra 1802. 

Prædikestolen har glatte rundbuede felter. Klokken er en glat skibsklokke fra er skib, der gik ned i Urðini ved Miðvágur.

Døbefont er i drejet af træ og har et dåbsfad af messing.

Galleri

Eksterne henvisninger og kilder 
 www.danske-kirker.dk 
 www.folkakirkjan.fo

Kirker på Færøerne
Vágar
Jingdong Zhang

Jingdong Zhang (født 2. juni 1968 i Kina, død 9. januar 2020) var en dansk-kinesisk kemiker og professor  ved Institut for Kemi på Danmarks Tekniske Universitet, der forskede i elektrokemi.

Hun er uddannet kandidat i 1992 fra Shanghai University i anvendt kemi og læste herefter en ph.d., som hun fik fra Changchun Institute of Applied Chemistry (CIAC), Chinese Academy of Sciences. Hun blev ansat ved Exploratory Research for Advanced Technology på Kyushu Universitet i Japan, hvor hun arbejdede med elektrokemiskopi.

I 1998 blev hun ansat på DTU Kemi og i 2009 blev hun lektor samme sted. Hun blev udnævnt til professor i 2016.

Zhang var medlem af Danmarks Naturvidenskabelige Akademi, Akademiet for de Tekniske Videnskaber og International Society of Electrochemistry.
Hun sad i redaktionen på det videnskabelige tidsskrift ChemElectroChem.

Udvalgte publikationer 
"Side Effect of Good's Buffers on Optical Properties of Gold Nanoparticle Solutions", Christian Engelbrekt, Michal Wagner, Mikkel Undall-Behrend Christiansen, Hans Erik Mølager Christensen, Xiuzhen Qian, Jens Ulstrup, Chongjun Zhao, Jingdong Zhang, ChemElectroChem 2016, 3, 1212–1218. https://doi.org/10.1002/celc.201600135 
"Characterizing the Kinetics of Nanoparticle-Catalyzed Reactions by Surface-Enhanced Raman Scattering"; Virginia Joseph, Christian Engelbrekt, Jingdong Zhang, Ulrich Gernert, Jens Ulstrup, Janina Kneipp, Angew. Chem. Int. Ed. 2012, 51, 7592–7596. https://doi.org/10.1002/anie.201203526
"Green synthesis of gold nanoparticles with starch–glucose and application in bioelectrochemistry"; Christian Engelbrekt, Karsten H. Sørensen, Jingdong Zhang, Anna C. Welinder, Palle S. Jensen, Jens Ulstrup, J. Mater. Chem. 2009, 19, 7839. https://doi.org/10.1039/b911111e
"Single-Molecule Electron Transfer in Electrochemical Environments"; Jingdong Zhang, Alexander M. Kuznetsov, Igor G. Medvedev, Qijin Chi, Tim Albrecht, Palle S. Jensen, Jens Ulstrup, Chem. Rev. 2008, 108, 2737–2791. https://doi.org/10.1021/cr068073+
"Hydrogen Evolution on Supported Incomplete Cubane-type [Mo3S4]4+ Electrocatalysts"; Thomas F. Jaramillo, Jacob Bonde, Jingdong Zhang, Bee-Lean Ooi, Klas Andersson, Jens Ulstrup, Ib Chorkendorff, J. Phys. Chem. C 2008, 112, 17492–17498. https://doi.org/10.1021/jp802695e
"Adsorption and In Situ Scanning Tunneling Microscopy of Cysteine on Au(111): Structure, Energy, and Tunneling Contrasts"; Renat R. Nazmutdinov, Jingdong Zhang, Tamara T. Zinkicheva, Ibragim R. Manyurov, Jens Ulstrup, Langmuir 2006, 22, 7556–7567. https://doi.org/10.1021/la060472c

Referencer 

Kemikere fra Danmark
Kemikere fra Kina
Professorer fra Danmarks Tekniske Universitet
Medlemmer af Akademiet for de Tekniske Videnskaber
Bispegade

Bispegade kan referere til flere forskellige gader i Danmark:
 Bispegade (Haderslev)
 Bispegade (Nykøbing Falster)
 Bispegade (Ribe)
 Bispegade (Ringsted)
 Bispegade (Aarhus)
Patrick Oboi Amuriat

Patrick Oboi Amuriat, kaldet POA, er en ugandisk politiker. Han er formand for partiet  (FDC).

Amuriat er født i byen Soroti i det østlige Uganda. Som barn gik han i skole i Soroti, senere Lango, og sidst på Makerere University i Kampala, hvorfra han er uddannet ingeniør og har en pædagogikum. Amuriat er lærer, ingeniør, bonde og progressiv politiker.

I 1994 blev Amuriat for alvor politisk engageret, da han arbejdede for den daværende oppositionsleder Paul Kawanga Ssemogerere. Senere, efter at have været inspireret af Kizza Besigyes nye parti Reform Agenda (senere FDC), besluttede Amuriat sig for at tilslutte sig Reform Agenda. Fra 2001 til 2016 sad Amuriat i parlamentet for FDC, hvor han repræsenterede Kumi County.

Amuriat var partiets kandidat til præsidentvalget den 14. januar 2021.

Kilder 

Politikere fra Uganda
Erik Kold Plast

Erik Kold Plast A/S eller Kold plast A/S var en plastik-industrivirksomhed ved Hedehusene (Hedelykken 2), der blev grundlagt af Erik Kold.  Erik Kold var oprindelig udlært slagter, men skiftede karriere og startede i 1967-69 en plastikfabrik. Hans farvestrålende dåser med blomster blev et hit og en kæmpe eksportsucces i samarbejde med sin salgschef Mogens Petersen. I 1977 kommer Evv Olsen til, og virksomheden fik navnet Kold plast A/S.

Erik Kold-design 
Bøtterne blev et klassiker ikon fra 1960-1980. dåserne findes i 2 varianter. Den normale i SAN-plast er ridse- og slagfast. Den kan kendes på sin let blålig farvetone, mens en billigere og lidt ringere variant i PS-plast blev fremstillet til lavprisvarehuse. PS-varianten er helt klar. I 2018 blev designet relanceret af Spring Copenhagen igennem Netto's butikker

Fusion 
Arro Plast og Kold Plast fusionerede i 1980 under Bantex-gruppen (som i dag er Hamelin) og lukke i 1991 som selvstændig virksomhed i Bantex-gruppen.

Kilder 

Fremstillingsvirksomheder i Danmark
Robert May, Baron May of Oxford

Robert McCredie May, baron May af Oxford, OM AC FRS FAA FTSE FRSN HonFAIB (født 8. januar 1936, død 28. april 2020) var en australsk videnskabsmand, der var Chief Scientific Adviser to the UK Government, President of the Royal Society, og Professor på University of Sydney og Princeton University. Han havde også delvise professorstillinger på University of Oxford og Imperial College London. Han var ligeledes crossbench-medlem af Overhuset i Storbritannien fra 2001 frem til sin pensionering i 2017.

May var Fellow af Merton College, Oxford, og udnævnt medlem af British Science Associations råd. Han var ligeledes medlem af rådet for Campaign for Science and Engineering.

Han færdiggjorde en bachelor i kemiteknik og teoretisk fysik fra University of Sydney i 1956 og blev ph.d. i teoretisk fysik fra samme sted 1959.

Referencer

Eksterne henvisninger 

Modtagere af Copleymedaljen
Præsidenter af Royal Society
People's peers
Crossbench life peers
Historie-i-historien

Historie-i-historien er et litterært virkemiddel, hvor der i en fortælling fortælles en anden fortælling.

Virkemidlet kendes for eksempel fra Tusind og en Nat, hvor der endda er flere lag af fortællinger i hinanden.
På dansk har Johannes V. Jensens roman Kongens Fald figuren Zacharias, der fortæller flere småhistorier i den overordnede historie.

Skuespil kan have skuespil-i-skuespillet. Fx: I Hamlet kommer en trup der spiller et skuespil i skuespillet.

Narratologi
Enetime

Enetime er et skuespil i én akt af fransk-rumænske dramatiker Eugène Ionesco 1951. Det blev første gang opført i 1951 i en produktion instrueret af Marcel Cuvelier. Siden 1957 har det været i permanent visning i Paris på 'Théâtre de la Huchette. Det er oversat til dansk af  Christian Ludvigsen og Frederik Dessau, og filmatiseret i Danmark i 1962, med Lone Hertz og Erik Mørk i hovedrollerne som professoren og eleven. Det blev 1 1963  opført på som ballet af Flemming Flindt med musik af Georges Delerue på Det Kongelige Teater. I 2017 på blev det opsat som skuespil på   Teatret ved Sorte Hest,

Kilder og henvisninger

Skuespil
Ballet
Søren Fournais

Søren Fournais (30. august 1973) er en dansk matematiker og professor i matematik ved Institut for Matematik på Aarhus Universitet, der bl.a. har forsket i kvantemekanikkens matematik.

Fournais blev uddannet cand.scient. i matematik fra Aarhus Universitet i 1998, og han læste herefter en ph.d. samme sted, som blev færdiggjort i 1999. Han blev postdoc først på AU, og herefter på Université Paris-Sud. I 2006 blev han ansat på AU som lektor. Fra 2008-2013 var han professor MSO, og han fik her efter et fuldt professorskab.

Fournais blev medlem af Videnskabernes Selskab i 2014, og han modtog EliteForsk-prisen i 2019.

Referencer 

Alumni fra Aarhus Universitet
Matematikere fra Danmark
Medlemmer af Videnskabernes Selskab
Modtagere af EliteForsk-prisen
Professorer fra Aarhus Universitet
Australian Open-mesterskabet i damesingle 1975

Australian Open-mesterskabet i damesingle 1975 var den 49. turnering om Australian Open-mesterskabet i damesingle og den syvende udgave af mesterskabet i tennissportens åbne æra. Turneringen var en del af Australian Open 1975, der blev spillet på græsbaner i Kooyong Lawn Tennis Club i Melbourne, Victoria, Australien i perioden 21. december 1974 - 1. januar 1975.

Mesterskabet blev vundet af den forsvarende mester, tredjeseedede Evonne Goolagong, som i finalen besejrede 8.-seedede Martina Navrátilová med 6-3, 6-2, og som som dermed vandt titlen for andet år i træk, og det var femte gang i træk, at hun var i finalen. Det var samtidig Goolagongs fjerde grand slam-titel i damesingle. 

Martina Navrátilová deltog i Australian Open for første gang og kvalificerede sig til en grand slam-finale i damesingle for første gang i sin karriere, efter at hun bl.a. i kvartfinalen havde besejret den tidligere 11-dobbelte vinder af titlen, Margaret Court. Det var i øvrigt eneste gang i 1970'erne, at Navrátilová deltog i Australian Open.

Pengepræmier 

Vinderen af damesingletitlen modtog A$ 6.000 (ekskl. per diem), hvilket var det samme som det foregående år.

Turnering

Deltagere 

Turneringen havde deltagelse af 56 spillere, hvoraf otte blev seedet.

Seedede spillere

Resultater

Se også 
 Australian Open-mesterskabet i herresingle 1975
 Australian Open-mesterskabet i herredouble 1975
 Australian Open-mesterskabet i damedouble 1975
 Australian Open-mesterskabet i mixed double 1975

Eksterne henvisninger 
 Australian Open
 ITF - Australian Open 1975

Noter 

Australian Open 1975
1975
Marie Eleonore af Albanien

Prinsesse Marie Eleonore af Albanien, indtil sin fars tronbestigelse kendt som Prinsesse Marie Eleonore til Wied, (19. februar 1909 – 29. september 1957) var en tysk og albansk prinsesse, der var den eneste datter af Fyrst Vilhelm 1. af Albanien og hans hustru Prinsesse Sophie af Schönburg-Waldenburg.

Ved sin fars tronbestigelse i 1914 blev hun prinsesse af Albanien. Hun blev også kendt under navnet Donika, opkaldt efter den albanske adelskvinde Donika Kastrioti.

Biografi

Tidlige liv 

Prinsesse Marie Eleonore til Wied blev født den 19. februar 1909 i Potsdam i Brandenburg i Preussen. Hun var det første barn født i ægteskabet mellem Prins Vilhelm til Wied og Prinsesse Sophie af Schönburg-Waldenburg. Marie Eleonores eneste bror, Prins Karl Viktor, blev født fire år efter Marie Eleonore.

I oktober 1913 blev hendes far tilbudt at blive Fyrste af Albanien. Ved sin fars tronbestigelse blev hun prinsesse af Albanien, hvor hun også blev kendt under navnet Donika, opkaldt efter den albanske adelskvinde Donika Kastrioti. Familien ankom til Durrës i Albanien den 7. marts 1914. De måtte dog allerede forlade landet igen i september samme år. Formelt forblev faderen dog fyrste af Albanien frem til 1925, da landet blev udråbt til republik, og Vilhelms regeringstid officielt blev afsluttet.

Ægteskaber 
Prinsesse Marie Eleonore giftede sig første gang den 16. november 1937 i München i Bayern med Prins Alfred af Schönburg-Waldenburg, søn af Prins Henrik af Schönburg-Waldenburg og Prinsesse Olga til Löwenstein-Wertheim-Freudenberg. Prins Alfred døde under Anden Verdenskrig i 1941.

Prinsesse Marie Eleonore giftede sig anden gang den 5. februar 1949 i Bukarest i Rumænien med Ion Octavian Bunea, søn af Aureliu Bunea.

Senere liv 
Prinsesse Marie Eleonore døde 47 år gammel den 29. september 1956 i en interneringslejr i Miercurea-Ciuc i Rumænien.

Referencer

Litteratur

Eksterne henvisninger 

Huset Wied
Kongelige fra Albanien
Prinsesser
Personer fra Potsdam
Grote Prijs Jean-Pierre Monseré 2021

Grote Prijs Jean-Pierre Monseré 2021 var den 10. udgave af det belgiske cykelløb Grote Prijs Jean-Pierre Monseré. Det blev kørt den 7. marts 2021 med mål i Roeselare i provinsen Vestflandern. Løbet var en del af UCI Europe Tour 2021.

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Europe Tour 2021
Wigry Nationalpark

Wigry Nationalpark () er en nationalpark i Podlaskie Voivodeship i det nordøstlige Polen. Den dækker dele af de Masuriske Søer og Augustów urskov (Puszcza Augustowska). Den er opkaldt efter søen Wigry, den største af nationalparkens mange søer. Det er også klassificeret som et Ramsar-vådområde, som der findes 13 af i Polen.

Parken blev oprettet den 1. januar 1989 på et område på 149,56 km2. I dag er den lidt større på 150,86 km2, hvoraf 94,64 km2 er skov, 29.08 km2 er farvand og 27,14 km2 andre anvendelser, mest landbrug. Strengt beskyttede zoner tegner sig for 6.23 km2, inklusive 2,83 km2 skov. Parken har sit hovedkvarter i byen Suwałki.

Parkens landskab var i vid udstrækning formet af en gletsjer, der dækkede denne region for omkring 12.000 år siden. Gletsjeren svandt langsomt mod nord og dannede dale, hvoraf mange er fyldt med vand i form af søer. Nogle af de laveste søer er med tiden blevet tørvemoser. Den nordlige del af parken er kuperet med en højde på 180 meter over havets overflade. Den sydlige del er derimod flad og er hovedsageligt dækket af en skov, som er en del af den store urskov Puszcza Augustowska.

Parken er berømt for de mange søer, som har forskellig form, størrelse og dybde. I alt er der 42 af dem, den største, Wigry, der dækker området 21,87 km2 med en maksimal dybde på 73 meter, ligger i den centrale del af parken. Hovedfloden er Czarna Hańcza, der krydser Wigry-søen og danner en populær kajakrute.

Flora og fauna

Dyr 
Der er fundet over 1.700 dyrearter i parken, bl.a. 46 arter af pattedyr, 202 fuglearter, 12 arter af padder og 5 krybdyrarter. Det mest karakteristiske dyr, der bor i parken, er bæveren, der lever i søer og floder. I øjeblikket er der omkring 250 bævere der. Nogle gange kan man også møde en ulv. I nationalparkens vande lever 32 fiskearter. For nogle dyr er Wigry Nationalpark det eneste sted at bo. 289 arter er beskyttet ved lov og 128 af dem er placeret på den rødlisten over truede arter i Polen.

Planter 
Der findes ikke et eneste bøgetræ i parken. Den dominerende trætype den gran, der findes i alle skove. Parkens område er i vid udstrækning dækket af tørvemoser, som nogle steder har uberørt karakter.

Turisme 
Det nordøstlige Polen, hvor parken ligger, er en attraktiv turistregion, især om sommeren. Der er mere end 190 kilometer stier i nationalparken. Lystfiskere samt sejlere drager fordel af de største søer, herunder Wigry, Pierty, Leszczewek og Mulaczysko.

I et tidligere kloster, hvor der er en kunstnerresidens tilhørende Kulturministeriet.

Se også 

 Augustów-kanalen

Referencer 

 Officiel hjemmeside på www.wigry.win.pl
 Bestyrelsen for polske nationalparker

Nationalparker i Polen
IUCN Kategori II
Ronde van Drenthe 2021

Ronde van Drenthe for 2021 er den 58. udgave af det hollandske cykelløb Ronde van Drenthe. Det skulle efter planen været kørt den 13. marts 2021 med mål i Hoogeveen i provinsen Drenthe. Løbet er en del af af UCI Europe Tour 2021. I oktober 2020 anmodede løbsarrangøren UCI om at flytte løbet til oktober 2021 på grund af coronaviruspandemien. I december blev det endegyldigt besluttet at løbet ikke blev kørt i marts, og man nu undersøgte en ny dato senere på året. Løbet fik tildelt den 24. oktober som ny dato. Den oprindelige 58. udgave blev i 2020 aflyst på grund af coronaviruspandemien.

Resultater

Hold og ryttere

Se også 
 Ronde van Drenthe for kvinder 2021

Referencer

Eksterne henvisninger 
 
 

2021
UCI Europe Tour 2021
Ikke-newtonsk væske

En ikke-newtonsk væske er en fluid, der ikke følger Newtons lov om viskositet, dvs. konstant viskositet uafhængig af den kraft, som fluiden påvirkes med. Ikke-newtonske væsker kan ændre viskositet, når de påvirkes til enten at være mere flydende eller mere faste. Ketchup er et eksempel på en ikke-newtonsk væske, der bliver mere flydende, når den bliver rystet. Mange saltopløsninger og smeltede polymerer er ikke-newtonske væsker, og det samme er mange andre almindelige substanser som vaniljecreme, honning, tandpasta, stivelsesopløsninger, majsstivelse, maling, blod, smeltet smør og shampoo.

Almindeligvis er viskositeten (den gradvise deformation af forskydning eller træk) af ikke-newtonsk væske afhængig af forskydningshastigheden. Nogle ikke-newtonske væsker viser normale egenskaber, selvom de udsættes for stress. I en newtonsk væske er sammenhængen mellem forskydningshastigheden og forskyningsspændingen lineær og går igennem origo, når det vises i et koordinatsystem, og den konstante proportionalitet kan udtrykkes med koefficienten for viskositeten. For ikke-newtonske væsker er sammenhængen dog ikke lineær, og der kan sågar være tidsafhængig viskositet. Derfor kan der ikke blive defineret en konstant koefficient for viskositeten i disse væsker.

Selvom konceptet med viskositet ofte bruges i fluidmekanik til at karakterisere forskydningsegenskaberne i fluider, kan den unøjagtigt bruges til at beskrive ikke-newtonske væsker. Det kan bedst undersøges via adskillige andre reologiske egenskaber, der er relateret til spænding under mange forskellige flow-betingelser, som bl.a. svingende forskydning, der kan måles ved brug af forskellige aggregater og reometre.

Referencer 

Fluidmekanik
Bløde materialers fysik
Classic Loire-Atlantique 2021

Classic Loire-Atlantique 2021 er den 21. udgave af det franske cykelløb Classic Loire-Atlantique. Det skulle efter planen have været kørt den 27. marts 2021 på en 16,8 km lang rundstrækning i kommunerne La Haye-Fouassière, Saint-Fiacre-sur-Maine, Maisdon-sur-Sèvre, Château-Thébaud og Vertou i departementet Loire-Atlantique, men det blev flyttet til 2. oktober. Der køres i alt 11 omgange med en samlet distance på 182,8 km med start og mål i La Haie-Fouassière. Løbet er en del af UCI Europe Tour 2021. Den oprindelige 21. udgave blev i 2020 aflyst på grund af coronaviruspandemien.

Referencer

Eksterne henvisninger 
 
 

2021
UCI Europe Tour 2021
Cholet-Pays de la Loire 2021

Cholet-Pays de la Loire 2021 var den 42. udgave af det franske cykelløb Cholet-Pays de la Loire. Det blev kørt den 28. marts 2021 med start og mål i Cholet i departementet Maine-et-Loire. Løbet var en del af UCI Europe Tour 2021. Den oprindelige 42. udgave blev i 2020 aflyst på grund af coronaviruspandemien.

Italienske Elia Viviani fra  vandt løbet efter en massespurt. Franske Nacer Bouhanni kom oprindeligt ind på tredjepladsen, men blev diskvalificeret pga. uren kørsel i spurten.

Resultat

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI Europe Tour 2021
8 Out of 10 Cats Does Countdown

8 Out of 10 Cats Does Countdown er et britisk hybrid komedie quizshow på Channel 4. Det er en blanding af gameshowene 8 Out of 10 Cats og Countdown. Showet har samme format som Countdown, men værtene og deltagerne er fra 8 Out of 10 Cats, og har stor vægt på humor, som det ses i 8 Out of 10 Cats.

Værten er Jimmy Carr mens holdkaptajnerne er Jon Richardson og Sean Lock indtil sin død i 2021. Siden har "Seans" hold haft en gæstekaptajn. De øvrige medvirkende er hovedsageligt forskellige komikere.

Det første program blev set af 2,49 mio. seere, hvilket gjorde det til Channel 4's næstmest sete program denne uge. Det næste afsnit, der var en del af "Funny Fortnight", havde 1,76 mio seere, hvilket var 8,3% af totale seertal. Juleepisoden i 2014 blev set af 1,75 mio, hvilket var 7,6% af det totale seertal.

I 2014 var 8 Out of 10 Cats Does Countdown nomineret til British Comedy Awards i to kategorier: Best Comedy Panel Programme og Best Comedy Moment of 2014. Sean Lock var også nomineret som Best Male Television Comic, mens Joe Wilkinson var nomineret til Best Comedy Breakthrough Artist.

Referencer

Eksterne henvisninger 
 

Tv-quizzer
Britiske tv-serier fra 2010'erne
Tv-programmer fra Channel 4
Augustów-skoven

Augustów-skoven eller Augustów urskov ( ,    ,  ) er et stort urskovkompleks beliggende dels i Polen såvel som i det nordlige Hviderusland og det sydøstlige Litauen . Skoven dækker omkring 1.600 km2  hvoraf 1.140 km2 er i Polen.

Den polske del af skoven ligger i Podlaskie Voivodeship i den nordøstlige del af landet. Den nordlige del af Augustów-skoven er blevet omdannet til en af de yngste polske nationalparker. Den blev etableret i 1989 som Wigry National Park .

Historie 
Skoven har tidligere heddet  Grodno- og Perstunskaya-skoven. En gang dækkede den området fra Grodno ii sydødst til Østersøen i nord.

Tidligere var Augustov-skoven en del af store, urskove, der voksede mellem Litauen, Masovien og Rutenien. Indtil det trettende århundrede var dets område beboet af Jotvingere. Efter deres udryddelse eller fordrivelse begyndte genbosættelsen af skoven først i det 15. århundrede. Derefter blev skovene opdelt i de såkaldte urskove, det vil her sige skovbrug: Perstuńska, Przełomska, Berżnicka og andre. I midten af det sekstende århundrede var de en del af den kongelige ejendom og var jagtområdet for forskellige dyr:  bison, elg, hjorte, vildsvin, bjørne og ulve. Skoven var ejet af storhertugen. Han kunne udstyre bojaren med et stykke skov, så han kunne skabe bosættelser der og tage del i landbruget.

Under januaroprøret var skovene et tilflugtssted for de stridende og der var flere  træfninger. I Kozi Rynek-reservatet er der grave fra oprørere, der døde i kamp med den overtallige af den kejserlige russiske hær den 29. juni 1863.

Se også 
 Augustów-kanalen

Bibliografi 
 Suwalszczyzna, hjemmeside
 Puszcza Augustowska, ATIKART, Białystok ,

Referencer 

Skove i Polen
Litauens geografi
Hvideruslands geografi